شەفەق
نیوز/ سەرچەوەیگ ئەمنی لە دیالە، ئمڕوو چوارشەممە، خەوەردا لە کوشیان کوڕیگ وە گولەیگ
وە هەڵە ک وە تفەنگ راو وەشانیەسەی، ئەوەیش لە دەورگرد قەزای خانەقین، هەمیش سێ کەس
لەناو مرافەیگ لە بەغداد پایتەخت زەخمدار بوین.
سەرچەوەگە
ئەرا ئاژانس شەفەق نیوز وت: کوڕیگ لە تەمەن ١٤ ساڵان مەوقەی تەقانن فیشەک لە تفەنگ
راویگ نزیک ئاوای تویتگ لە دەورگرد خانەقین گیانی لەدەسدا.
وتیش:
هیزیگ ئەمنی رەسیە شوین رویداوەگە، و لێکۆڵینەوە لە رویداوەگە واز کرد، و تەرمەگە ئەرا
پزشک دادوەری لە خانەقین کلکریا.
لەلاییگتر،
سەرچەوەیگ ئەمنی ئەرا ئاژانس شەفەق نیوز وت: مرافەیگ ناوبەین چەن کەسیگ رەسیە وەکارهاوردن
چەک سووک و ناوڕاسین نزیک عەلوەی زوێنی لەناوچەی ئوم کبر و غزلان خوەرهەڵات بەغداد،
ک بویە هووکار زەخمداری سێ کەس.
وتیش:
هیزیگ ئەمنی دەسوەردان کرد، و سێ کەس لە هەردوگ لایەنەگە دەسگیر کرد.
